ตอนนี้หนูอายุ 17 คือเป็นโรคลำไส้อักเสบมาตั้งแต่เด็กค่ะ พอไม่ได้กินยาขมิ้นชันก็จะมีอาการปวดแสบท้องเหมือนหิวข้าวทั้งๆที่ก็เพิ่งกินข้าวไป กินยาก็เบาลงบ้างแต่ก็กลับมาปวดเหมือนเดิมค่ะตอนนี้เป็นมา2-3วันแล้วค่ะ อยากทราบว่าอาการที่เป็นเกี่ยวกับโรคลำไส้อักเสบหรือเปล่าคะ
สวัสดีค่ะ @จากที่เล่ามา น่าจะเป็นอาการของโรคกระเพาะอาหารอักเสบนะคะ ซึ่งสามารถเกิดได้จากหลายสาเหตุ เช่น การรับประทานยาแก้ปวด, ความเครียด, การดื่มแอลกอฮอล์หรือคาเฟอีนปริมาณมาก, การติดเชื้อเฮลิโคแบคเตอร์ ไดโลไร เป็นต้น @โดยทั่วไปการรักษานอกจากใช้ยาลดกรด หรือยายับยั้งการหลั่งกรดในกระเพาะอาหารแล้ว หากมีสาเหตุตามข้างต้น ควรมีการปรับเปลี่ยนหรือกำจัดสาเหตุนั้นๆด้วยค่ะ @ส่วนการปรับพฤติกรรมที่ช่วยให้โรคกระเพาะอาหารอักเสบดีขึ้น ได้แก่ การรับประทานอาหารตรงเวลา รับประทานอาหารที่รสไม่จัด หลีกเลี่ยงชากาแฟและแอลกอฮอล์ ดื่มน้ำเปล่าและออกกำลังกายเพิ่มขึ้นค่ะ @หากปรับเปลี่ยนพฤติกรรมแล้วไม่ดีขึ้น แนะนำให้พบแพทย์เพื่อรับการรักษาอย่างเหมาะสมต่อไปค่ะ